CELEX: 32020D2106
Language: hu
Date: 2020-12-14 00:00:00
Title: A Bizottság (EU) 2020/2106 végrehajtási határozata (2020. december 14.) a Biltema Nordic Services AB által gyártott és a finn piacon a Biltema Suomi Oy által forgalmazott, 15-371. modellszámú motorkiemelő műhelydaru forgalomba hozatalának megtiltására a 2006/42/EK európai parlamenti és tanácsi irányelv alapján Finnország által hozott védintézkedésről (az értesítés a C(2020) 8781. számú dokumentummal történt) (EGT-vonatkozású szöveg)

2020.12.16.   
               
               
                  HU
               
               
                  Az Európai Unió Hivatalos Lapja
               
               
                  L 425/101
               
            
         A BIZOTTSÁG (EU) 2020/2106 VÉGREHAJTÁSI HATÁROZATA
         (2020. december 14.)
         a Biltema Nordic Services AB által gyártott és a finn piacon a Biltema Suomi Oy által forgalmazott, 15-371. modellszámú motorkiemelő műhelydaru forgalomba hozatalának megtiltására a 2006/42/EK európai parlamenti és tanácsi irányelv alapján Finnország által hozott védintézkedésről
         
            
               (az értesítés a C(2020) 8781. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésének második albekezdésére,
         mivel:
         
                     (1)
                  
                  
                     2019. március 20-án Finnország tájékoztatta a Bizottságot a 2006/42/EK irányelv 11. cikke (1) bekezdésének megfelelően, 2019. február 6-án hozott védintézkedéséről, amely megtiltja a Biltema Nordic Services AB (Gamisonsgatan 26, 25466 Helsingborg, Svédország) (a továbbiakban: gyártó) által gyártott és a finn piacon a Biltema Suomi Oy (Aftonrådevägen 2, 00750 Helsingfors, Finnország) által forgalmazott 15-371. modellszámú motorkiemelő műhelydaru forgalomba hozatalát.
                  
               
                     (2)
                  
                  
                     Finnország azért hozta meg az intézkedést, mert úgy ítélte meg, hogy a motorkiemelő műhelydaru nem felel meg a 2006/42/EK irányelv I. mellékletének alábbi szakaszaiban meghatározott több alapvető egészségvédelmi és biztonsági követelménynek:
                  
               
                     (3)
                  
                  
                     Finnország konkrétan a következőket jelezte:
                  
               
                     (4)
                  
                  
                     A daru mechanikailag nem szilárd, ami sérti a 2006/42/EK irányelv I. mellékletének 4.1.2.3. pontjában szereplő, a mechanikai szilárdságra vonatkozó alapvető egészségvédelmi és biztonsági követelményt.
                  
               
                     (5)
                  
                  
                     A daru nem stabil és nehezen mozgatható, ami sérti a 2006/42/EK irányelv I. mellékletének 1.3.1. pontjában szereplő, a stabilitásvesztés veszélyére, illetve 4.1.2.1. pontjában szereplő, a stabilitás hiányából eredő veszélyekre vonatkozó alapvető egészségvédelmi és biztonsági előírásokat.
                  
               
                     (6)
                  
                  
                     Hibák vannak a kerekek felszerelésére vonatkozó használati utasításban és a gép rendellenes használatára vonatkozó nyomtatott használati utasításban, ami sérti a 2006/42/EK irányelv I. mellékletének 1.1.2. pontjában szereplő, a biztonság beépítésének alapelveire és 1.7.4. pontjában szereplő, a használati utasításra vonatkozó alapvető egészségvédelmi és biztonsági követelményeket.
                  
               
                     (7)
                  
                  
                     A Bizottság a Finnország által hozott védintézkedés bejelentésének beérkezését követően egyeztetést kezdeményezett az érintett felekkel véleményük meghallgatása érdekében. A Bizottság 2019. december 23-án levelet küldött a gyártónak, a forgalmazónak és a Finn Biztonsági és Vegyianyag-ügynökségnek, amelyre a gyártó és a forgalmazó nem válaszolt. A Finn Biztonsági és Vegyianyag-ügynökség 2020. január 13-án válaszolt, megemlítve, hogy a Biltema Suomi Oy a határozat elfogadását követően sem a finn határozatot, sem annak tartalmát nem vitatta. A Finn Biztonsági és Vegyianyag-ügynökség azt is megemlítette, hogy nincs további információjuk az ügyben.
                  
               
                     (8)
                  
                  
                     Figyelembe véve a Finnország által a védintézkedéssel kapcsolatban szolgáltatott információkat, amelyekkel szemben sem a gyártó, sem a forgalmazó nem emelt kifogást, azt a következtetést kell levonni, hogy a 15-371. modellszámú motorkiemelő műhelydaru nem felel meg a 2006/42/EK irányelv I. mellékletében meghatározott, fent említett alapvető egészségvédelmi és biztonsági követelményeknek, és a hiányosságok veszélyeztethetik a személyek egészségét és biztonságát.
                  
               
                     (9)
                  
                  
                     Ezért a Finnország által hozott védintézkedés indokoltnak tekintendő,
                  
               ELFOGADTA EZT A HATÁROZATOT:
         
            1. cikk
            A Finnország által hozott intézkedés, amely megtiltja a Biltema Nordic Services AB (Svédország) által gyártott és a finn piacon a Biltema Suomi Oy (Finnország) által forgalmazott, 15-371. modellszámú motorkiemelő műhelydaru forgalomba hozatalát, indokolt.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 14-én.
            
               
                  a Bizottság részéről
               
               Thierry BRETON
               
                  a Bizottság tagja
               
            
         
         
            (1)  HL L 157., 2006.6.9., 24. o.